
Akadémiai mobilitás és migráció

A dolgozat célja, hogy statisztikai elemzéssel alátámassza azt a szakirodalmi elméletet, hogy az akadémikusok migrációját elsősorban nem gazdasági, financiális indokok vezérlik, hanem a tudományos karrier kiépítése az elsődleges szempont. A dolgozat áttekinti a strukturális, intézményi és egyéni szintű tényezőket, amelyek alakítják a kutatók mobilitási mintáit, és ezeket az elméleteket leíró statisztikai adatokkal támasztja alá. A dolgozat hipotézise azt mondja ki, hogy a magasan képzettek migrációs irodalmával ellentétben, az egyetemek minősége, presztízse illetve az egyetemi intézményrendszer nyitottságával való elégedettség jelentősebb magyarázója a kutatói mobilitásnak, mint a fizetések szintje. A módszertani részben bemutatásra kerülnek az elemzés során használt változók, az eredményekből pedig láthatóvá válik, hogy a dolgozat eredeti feltevése helyesnek bizonyult.



